తెలంగాణలో మహిళా తహసీల్దార్ దారుణహత్య WATCH LIVE TV
భువీ వద్ద‌ మాటలుండవు.. అన్నీ చేతలే..!
మైదానంలో భారత ఫాస్ట్ బౌలర్ భువనేశ్వర్ కుమార్ మాటలుండవు.. అన్నీ బంతితోనే చూపిస్తుంటాడు. రాంచీ వేదికగా జరిగిన
TNN | Updated:
Oct 8, 2017, 03:33PM IST
మైదానంలో భారత ఫాస్ట్ బౌలర్ భువనేశ్వర్ కుమార్ మాటలుండవు.. అన్నీ బంతితోనే చూపిస్తుంటాడు. రాంచీ వేదికగా జరిగిన తొలి టీ20 మ్యాచ్&zwnj;లో ఆస్ట్రేలియా ఓపెనర్ డేవిడ్ వార్నర్&zwnj;&zwnj;కి ఈ విషయం మరోసారి అర్థమై ఉంటుంది. ఇన్నింగ్స్ తొలి ఓవర్&zwnj;లోనే వరుసగా బౌండరీలు బాది భువనేశ్వర్ లయను దెబ్బతీయాలని వార్నర్ యోచించాడు. ఇందులో భాగంగా మూడు, నాలుగు బంతుల్ని వరుసగా పాయింట్&zwnj;లో బౌండరీకి తరలించాడు. ఈ సమయంలో భువీ సహనం కోల్పోలేదు.. తెలివిగా ఇన్&zwnj;స్వింగర్ రూపంలో బంతిని విసిరి బోల్తా కొట్టించేశాడు.
హ్యాట్రిక్ ఫోర్ల తలంపుతో వార్నర్ ఐదో బంతిని కూడా అదే విధంగా పాయింట్ దిశగా హిట్ చేసేందుకు ప్రయత్నించాడు. కానీ.. బంతి అతని బ్యాట్ ఎడ్జ్&zwnj;కి తాకి వికెట్లపై పడింది. దీంతో వార్నర్ తీవ్ర నిరాశకి గురయ్యాడు. కెప్టెన్ స్టీవ్&zwnj;స్మిత్ గాయంతో టీ20లకి దూరమవడంతో నాయకుడిగా జట్టుని ముందుండి దూకుడుగా నడిపించాలని ఆశించిన వార్నర్&zwnj;కి భువీ చక్కటి బంతితో చెక్ చెప్పాడు. వరుసగా రెండు ఫోర్లు సమర్పించుకున్న తర్వాత.. వికెట్ తీసి భువీ పుంజుకోవడం అతని ఆత్మవిశ్వాసానికి నిదర్శనం.